Врз основа на член 81 од Статутот на КАПИТАЛ БАНКА АД СКОПЈЕ , Собранието на акционери на ден3 0.05.2022 година , донесе :

**Предлог- Одлука за измена и дополнување на**

**Статутот на КАПИТАЛ БАНКА АД СКОПЈЕ**

  **Член 1**

 Со оваа Одлука се прават следните измени и дополнувања во Статутот на Капитал банка бр. 0201- 04/1 од 30.12.2021 година :

**Точка 1**

Се менува член 14 и гласи :

Почетниот капитал на Банката изнесува 9.695.857,6 евра ЕУР и истиот е поделен на 54.560 обични акции со номинална вредност од 177,71 ЕУР по акција, која состојба е евидентирана во Акционерската книга која ја води Централниот депозитар и која е уплатена во целост.

**Toчка 2**

Се менува член 77 и гласи :

Актите на Надзорниот одбор се донесуваат со мнозинство од присутните членови на Надзорниот одбор.

За одржување на седниците на Надзорниот одбор потребен е кворум од најмалку половина од сите негови членови.

Надзорниот одбор се состанува најмалку еднаш месечно.

**Точка 3**

Се менува член 100 став 5 и гласи :

Претседателот на Управниот одбор е надлежен за деловните активности и организиционите единици поврзани со:

• управување со средства и ликвидност и тргување;

• информатичка технологија;

• сметководство и известување;

• правни работи;

• човечки ресурси , администрација и секретаријат ;

Втор Член на Управниот одбор е надлежен за деловните активности и организиционите единици поврзани со:

• физички лица;

• корпоративни клиенти и СМП

Трет Член на Управниот одбор надлежен за деловните активности и организиционите единици поврзани со:

• оперативни работи ;

• позадинска обработка на деловните активности;

• управување со ризици;

• сигурност на информативниот систем на Банката;

• контрола на усогласеност и спречување на перење пари

 Со денот на влегувањето во сила на овој Статут, престанува да важи Статутот на КАПИТАЛ БАНКА АД Скопје бр. 0201- 04/1 од 30.12.2021 година година .

 **Член 2**

Оваа Одлука за измени и дополнувања на Статутот на КАПИТАЛ БАНКА АД Скопје стапува во сила по усвојувањето на измените и дополнувањата на Статутот од страна на Собранието на акционери на банката а по издавањето на согласност од гувернерот на НБРСМ и од тој датум престанува да важи Статутот на КАПИТАЛ БАНКА АД Скопје бр. 0201- 04/1 од 30.12.2021 година.

Собранието на акционери го потврдува пречистениот текст на Статутот на КАПИТАЛ БАНКА АД Скопје кој е составен дел од оваа одлука.

**Член 3**

Се задолжува Управниот Одбор, оваа одлука за измена и дополнување на Статутот заедно со текстот на Статутот да ги достави до НБРСМ за добивање на претходна согласност за измена и дополнување на Статут.

  **О Б Р А З Л О Ж Е Н И Е**

На седницата на Надзорниот одбор на КАПИТАЛ БАНКА АД СКОПЈЕ одржана на ден 28.04. 2022 година, Надзорниот одбор донесе одлука за свикување на Собрание со цел усвојување на предлог- Одлуката за зголемување на основната главнина на Капитал банка АД Скопје со издавање на обични акции по пат на приватна понуда -VI-та (шеста ) емисија за што изготви предлог пречистен текст на Статутот и предлог – одлука за измена и дополнување на Статутот во.Измените во член 14 од Статутот се надолжителни и неопходни заради зголемувањето на основната главнина во член 14.

Измените од точка 2 во член 77 се однесуваат во однос на кворумот за одржување на седници и гласање што значи усогласување со Законот за трговските друштва според член 355 . Од тие причини се прават овие измени заради обезбедување континуитет во работата.

Измените во член 100 став 5 се однесуваат на надлежноста за активностите – продажба, контрола и развој на продажните активности која функционираше на ниво на Служба истата сега е укината и истите активности се пренесени и организирани детално со Правилникот за систематизација и организација распоредени на ниво на работни места во Секторот за физички лица .

Собранието го овластува Надзорниот одбор да врши измени и дополнувања на оваа Одлука доколку тоа е потребно за успешно спроведување на истата.

 Собрание на акционери

 ---------------------------------------------